**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE KLAIPĖDOS BIUDŽETINĖMS ĮSTAIGOMS“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perduoti ilgalaikį ir trumpalaikį turtą Klaipėdos miesto savivaldybės biudžetinėms įstaigoms.

**2. Projekto rengimo priežastys ir kuo remiantis parengtas sprendimo projektas.**

Įgyvendinant 2014 - 2020 metų Europos Sąjungos fondų investicijų projektą „Mokyklų aprūpinimas gamtos ir technologijų mokslų priemonėmis“ (kodas Nr. 09.1.3-CPVA-V-704-02-0001) Klaipėdos miesto savivaldybės administracija ir Švietimo ir mokslo ministerijos Švietimo aprūpinimo centras pasirašė jungtinės veikos sutartį, kurios pagrindu Klaipėdos miesto savivaldybės švietimo įstaigoms buvo pristatytas trumpalaikis turtas, skirtas ugdymo procesui gerinti. Minimas trumpalaikis turtas turi būti perduotas patikėjimo teise valdyti Klaipėdos miesto savivaldybės švietimo įstaigoms.

Klaipėdos miesto savivaldybės administracija įgyvendino projektą „Sąjūdžio parko reprezentacinės dalies ir prieigų sutvarkymas“, kurio metu buvo sutvarkytas minimas parkas, įrengta infrastuktūra. Taip pat buvo nupirkta viena vaikų žaidimų smėlio dėžė, kuri parke nebuvo sumontuota. Minima smėlio dėžė sumontuota Klaipėdos lopšelio-darželio „Alksniukas“ teritorijoje.

Klaipėdos miesto savivaldybės administracija įgyvendino projektą „Futbolo aikštės dangos įrengimas prie Klaipėdos „Pajūrio“ pagrindinės mokyklos (Laukininkų g. 28, Klaipėdoje)“. Projekto metu buvo naujai įrengtas sporto aikštynas ir kiemo aikštelė. Minimas sporto aikštynas ir dalis aikštelės (pėsčiųjų takas (458,18 kv. m.)) 2018-11-29 Klaipėdos miesto savivaldybės tarybos sprendimu Nr. T2-255 yra perduoti patikėjimo teise valdyti Klaipėdos miesto sporto bazių valdymo centrui. Likusi dalis aikštelės (404,41 kv. m) patikėjimo teise turi būti perduota valdyti Klaipėdos „Pajūrio“ progimnazijai.

Vykdant Bendruomeninių vaikų globos namų steigimą ir įgyvendinant Perėjimo nuo institucinės globos prie šeimos ir bendruomenėje teikiamų paslaugų neįgaliesiems ir likusiems be tėvų globos vaikams 2014-2020 metų veiksmų planą, patvirtintą Lietuvos Respublikos socialinės apsaugos ir darbo ministro 2014 m. vasario d. įsakymu Nr. A1-83, Klaipėdos vaikų namams „Rytas“ buvo nupirktos gyvenamosios patalpos – butai. Dalis globotinių yra perkelta gyventi į butus. Taip pat Klaipėdos vaikų namams „Rytas“ yra reikalingas turtas – baldai. Klaipėdos vaikų namai „Smiltelė“ sutinka perduoti rašomuosius stalus, stalus kompiuteriams, komodas ir virtuvinį stalą Klaipėdos vaikų namams „Rytas“, nes Klaipėdos vaikų namams „Smiltelė“ minimas turtas nėra reikalingas įstaigos funkcijoms vykdyti.

**3. Kokių rezultatų laukiama.**

Perdavus turtą savivaldybės biudžetinėms įstaigoms užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinių įstaigų veikla ir savivaldybės turto valdymas ir naudojimas.

Teikiame svarstyti šį sprendimo projektą.

PRIDEDAMA:

1. 2019-10-17 Švietimo skyriaus raštas Nr. VS-5338, 6 lapai;
2. 2019-10-29 Klaipėdos lopšelio-darželio „Alksniukas“ raštas Nr. SI-87, 1 lapas;
3. 2019-10-30 Klaipėdos „Pajūrio“ progimnazijos raštas Nr. SI-169, 1 lapas;
4. 2019-10-21 Klaipėdos vaikų globos namų „Smiltelė“ raštas Nr. TP-1-(5.93.), 1 lapas;
5. 2019-10-24 Klaipėdos vaikų globos namų „Rytas“ raštas Nr. ESDR-(1.2.), 1 lapas.

Skyriaus vedėjas Edvardas Simokaitis